મુંબઈના પોલીસ પરમબીર સિંહની બદલી કરવામાં આવી છે અને તેમના સ્થાને હેમંત નાગરાલેની નિમણૂક કરવામાં આવી છે

મળતા અહેવાલો મુજબ મંગળવારે રાત્રે પરમબીર સિંહે મુખ્ય મંત્રી ઉદ્ધવ ઠાકરે સાથે તેમના સત્તાવાર નિવાસસ્થાન 'વર્ષા' ખાતે મુલાકત કરી હતી. ત્યારથી જ બદલી વિશેની અટકળો તેજ બની હતી. પરમબીર સિંહને મહારાષ્ટ્ર હોમગાર્ડના ડાયરેક્ટર જનરલ બનાવવામાં આવ્યા છે. 

રિલાયન્સ ઇન્ડસ્ટ્રીઝના વડા મુકેશ અંબાણીના નિવાસસ્થાન 'ઍન્ટાલિયા'ની બહાર વિસ્ફોટકોથી મળેલી એસયુવી કાર મુદ્દે નેશનલ ઇન્વેસ્ટિગેશન એજન્સીએ સચીન વાઝેની ધરપકડ કરી હતી. બાદમાં મુદ્દો વધુ ચર્ચામાં આવ્યો હતો.

પરમબીર સિંહની બદલી કે બદલાવ?

પરમબીર સિંહ

મહારાષ્ટ્રના ગૃહમંત્રી અનિલ દેશમુખે બુધવારે ટ્વિટર ઉપર બદલીઓ વિશે જાહેરાત કરી હતી. તેમણે લખ્યું કે રજનીશ શેઠને મહારાષ્ટ્રના ડીજીપીનો અધિક પ્રભાર સોંપવામાં આવશે. 

જાન્યુઆરી મહિનાથી હેમંત નાગરાલે આ અધિક પ્રભાર ધરાવતા હતા. આ સિવાય આઈપીએસ (ઇન્ડિયન પોલીસ સર્વિસ) ઑફિસર સંજય પાંડેને મહારાષ્ટ્ર સ્ટેટ સિક્યૉરિટી કૉર્પોરેશનનો અધિક પ્રભાર સોંપવામાં આવ્યો છે. 

મુંબઈના પોલીસ કમિશનરની મહારાષ્ટ્ર હોમગાર્ડના ડાયરેક્... બીજા 4000 અક્ષરો માટે લેખ ચાલુ રાખો:
ટર જનરલ તરીકે બદલી કરવામાં આવી છે અને હેમંત નાગરાલેને મુંબઈના પોલીસ કમિશનર બનાવવામાં આવ્યા છે. 

હેમંત આ પહેલાં મહારાષ્ટ્ર સ્ટેટ ઇલેક્ટ્રિસિટી કૉર્પોરેશનમાં સ્પેશિયલ ઇન્સ્પેક્ટર-જનરલ તરીકે અને ફડણવીસ સરકારના કાર્યકાળ દરમિયાન નવી મુંબઈના કમિશનર તરીકે પણ ફરજ બજાવી ચૂક્યા છે.  

નાગરાલેને સેવાકાળ દરમિયાન પ્રેસિડન્ટ પોલીસ મેડલ, વિશિષ્ટ સેવાપદક, આંતિરક સેવા પદકથી પણ નવાજવામાં આવ્યા છે. 

તેઓ વાજપેયી સરકારના કાર્યકાળ દરમિયાન સીબીઆઈમાં ડેપ્યુટેશન ઉપર પણ સેવાઓ આપી ચૂક્યા છે. 

તેમણે નકલી સ્ટેમ્પપેપર પ્રકરણમાં કરેલી છણાવટભરી કામગીરી બદલ વરિષ્ઠોની પ્રશંસા મેળવી હતી. 

આ પહેલાં મહારાષ્ટ્રના નાયબ મુખ્ય મંત્રી અજિત પવારે કહ્યું હતું કે સચીન વાઝે પ્રકરણમાં દોષિતો સામે કાર્યવાહી કરવામાં આવશે તથા કોઈને છોડવામાં નહીં આવે. 

રાજ્યસભામાં શિવસેનાના સંસદસભ્ય સંજય રાઉતે ટ્વીટ કરીને આ પ્રકરણ વિશે લખ્યું : "મુંબઈ તથા મહારાષ્ટ્ર પોલીસદળોને નવું નેતૃત્વ મળ્યું છે. આપણા પોલીસદળની મહાન પરંપરા રહી છે. તેના કારણે પોલીસબળો (નું મનોબળ) પડી ભાંગશે તેવા ભ્રમમાં કોઈએ રહેવાની જરૂર નથી."

"ભવિષ્યમાં વધુ નિષ્ઠા અને હિંમત સાથે ખાખી વરદીની ગરિમા જાળવી રાખવામાં આવશે, તેવી અપેક્ષા કરવામાં આવે છે."

આ બદલીઓ માટે રાજ્યની શાસક યુતિ 'મહારાષ્ટ્ર વિકાસ અઘાડી'ના ઘટકદળો વચ્ચેની ખેંચતાણ કારણભૂત હોવાની ચર્ચા હતી, પરંતુ અજિત પવારે આ વાતને નકારી હતી. 

હેમંત નાગરાલે અને ગુજરાત કનેકશન

હેમંત નાગરાલે વાજપેયી સરકારના કાર્યકાળ દરમિયાન સીબીઆઈમાં ડેપ્યુટેશન પર પણ સેવાઓ આપી ચૂક્યા છે

માર્ચ 1998થી સપ્ટેમ્બર 2002 સુધી હેમંત નાગરાલે સેન્ટ્રલ બ્યુરો ઑફ ઇન્વેસ્ટિગેશન (સીબીઆઈ)માં ફરજ બજાવી છે. તેઓ સીબીઆઈ મુંબઈમાં એસપી (બૅન્કિગ અને ફ્રોડ) તરીકે કામ કર્યું છે અને ત્યારબાદ નવી દિલ્હીમાં સીબીઆઈના ડીઆઈજીના પદ પર રહ્યા હતા. 

આ ચાર વર્ષના કાર્યકાળમાં હેમંત નાગરાલે કેતન પારેખના રૂ 130 કરોડના બૅન્ક ઑફ ઇન્ડિયા કૌભાંડની, રૂ. 1800 કરોડના માધવપુરા કૉ-ઓપરેટિવ બૅન્ક (અમદાવાદસ્થિત આ બૅન્ક કેતન પારેખ પ્રકરણ દરમિયાન ફડચામાં ગઈ હતી)ની અને 2001માં રૂ. 400 કરોડના હર્ષદ મહેતા કેસમાં પણ તપાસ કરી હતી, જેનું કનેક્શન ગુજરાત સાથે છે. 

કેતન પારેખ કૌભાંડ

કેતન પારેખ

2001માં બૅન્ક ઑફ ઇન્ડિયાએ કેતન પારેખ વિરુદ્ધ સીબીઆઈમાં એફઆઈઆર નોંધાવી હતી, જેમાં કેતન પારેખ સામે બૅન્ક પે ઑર્ડર ખોટી રીતે વટાવી નાણાંની...